CELEX: 32004F0430(01)
Language: el
Date: 2004-04-29 00:00:00
Title: Πράξη του Συμβουλίου της 29ης Απριλίου 2004 για την τροποποίηση του κανονισμού υπηρεσιακής κατάστασης του προσωπικού της Europol

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 114/7
            
         Πράξη του Συμβουλίου
   της 29ης Απριλίου 2004
   για την τροποποίηση του κανονισμού υπηρεσιακής κατάστασης του προσωπικού της Europol
   (2004/C 114/02)
   TΟ ΣΥΜΒΟΥΛΙΟ THΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη σύμβαση σχετικά με την ίδρυση Ευρωπαϊκής Αστυνομικής Υπηρεσίας (σύμβαση Europol) (1), και ιδίως το άρθρο 30 παράγραφος 3,
   την πρωτοβουλία της Ιρλανδίας, (2)
   
   τη γνώμη του Ευρωπαϊκού Κοινοβουλίου, (3)
   
   την γνώμη του Διοικητικού Συμβουλίου της Εuropol, (4)
   
   Εκτιμώντας τα ακόλουθα:
   
               (1)
            
            
               Είναι σκόπιμο να τροποποιηθεί ο κανονισμός υπηρεσιακής κατάστασης του προσωπικού της Europol, όπως θεσπίστηκε με την πράξη του Συμβουλίου της 3ης Δεκεμβρίου 1998 (5) («κανονισμός υπηρεσιακής κατάστασης»), προκειμένου ειδικότερα να βελτιωθεί η πολιτική ταξιδίων.
            
         
               (2)
            
            
               Εναπόκειται στο Συμβούλιο να θεσπίσει, αποφασίζοντας ομόφωνα, τις λεπτομερείς διατάξεις για το προσωπικό της Europol και τις μεταγενέστερες τροποποιήσεις τους,
            
         ΕΞΕΔΩΣΕ ΤΗΝ ΠΑΡΟΥΣΑ ΠΡΑΞΗ:
   Άρθρο 1
   Ο κανονισμός υπηρεσιακής κατάστασης τροποποιείται ως εξής:
   
               1)
            
            
               Στο άρθρο 56 προστίθεται η εξής παράγραφος:
               «8.   Η Europol μπορεί, κατόπιν διαβουλεύσεως με την Επιτροπή Προσωπικού, να κάνει συμπληρωματική ασφάλιση ασθενείας που θα είναι υποχρεωτική για όλους τους υπαλλήλους. Η πλήρης εισφορά που απαιτείται για να καλυφθεί η συμπληρωματική αυτή ασφάλιση βαρύνει τον υπάλληλο.»
            
         
               2)
            
            
               Το άρθρο 9 του προσαρτήματος 5 αντικαθίσταται από το εξής κείμενο:
               «Άρθρο 9
               1.   Υπάλληλοι που ταξιδεύουν με επίσημο καθήκον (καλούμενο »αποστολή«) και που διαθέτουν την απαιτούμενη εξουσιοδότηση, έχουν δικαίωμα επιστροφής των εξόδων αποστολής.
               2.   Η εξουσιοδότηση αναφέρει την πιθανή διάρκεια της αποστολής, βάσει της οποίας υπολογίζεται το ύψος της προκαταβολής που είναι δυνατόν να εισπράξει ο υπάλληλος έναντι των εξόδων διαβίωσης, μεταφοράς και διαμονής.
               3.   Ο υπάλληλος δηλώνει στην Europol τυχόν παροχές, είτε σε είδος είτε χρηματικές, που δέχεται από τρίτους εν σχέσει με ορισμένη αποστολή. Οι παροχές αυτές αφαιρούνται από την αποζημίωση την οποία θα εδικαιούτο άλλως ο υπάλληλος.
               4.   Κατόπιν πρότασης του Διευθυντή, το Διοικητικό Συμβούλιο θεσπίζει, αποφασίζοντας με πλειοψηφία των δύο τρίτων των μελών του, λεπτομερείς κανόνες για τα έξοδα αποστολής και τη σχετική αποζημίωση.»
            
         
               3)
            
            
               Τα άρθρα 10, 11, 12, 13 και 14 του προσαρτήματος 5 διαγράφονται.
            
         
               4)
            
            
               Τα άρθρα 15 και 16 του προσαρτήματος 5 λαμβάνουν τους αριθμούς «10» και «11».
            
         Άρθρο 2
   Η παρούσα πράξη τίθεται σε ισχύ την πρώτη ημέρα από την έκδοσή της.
   Άρθρο 3
   Η παρούσα πράξη δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Απριλίου 2004.
      
         
            Για το Συμβούλιο
         
         
            Ο Πρόεδρος
         
         M. McDOWELL
         
      
   
   
      (1)  ΕΕ C 316 της 27.11.1995, σ. 2· σύμβαση όπως τροποποιήθηκε τελευταία από το Πρωτόκολλο της 27ης Νοεμβρίου 2003 (ΕΕ C 2 της 6.1.2004, σ. 3).
   
      (2)  ΕΕ C 34 της 7.2.2004, σ. 14.
   
      (3)  Γνώμη της 9ης Μαρτίου 2004 (δεν έχει ακόμη δημοσιευθεί στην Επίσημη Εφημερίδα).
   
      (4)  Γνώμη της 5ης Μαρτίου 2004.
   
      (5)  ΕΕ C 26 της 30.1.1999, σ. 23· πράξη όπως τροποποιήθηκε τελευταία από την πράξη της 19ης Δεκεμβρίου 2002 (ΕΕ C 24 της 31.1.2003, σ. 1).